
Z Á P I S N I C A
zo zasadnutia komisie finančnej a správy majetku pri MsZ
v Šamoríne dňa 12.04.2021


Prítomní:  Csaba Orosz, Ing. Ján Lelkes, Ing. Imrich Tóth, Ing. Edit Bauer, PaedDr. Gábor Veres, RNDr. Lajos Tuba, Ladislav Ásványi, Ing. Michal Paško, Tomáš Szerda, Henrieta Kósová (viď prezenčná listina)

Predseda komisie po privítaní všetkých prítomných otvoril rokovanie s nasledovným programom: 
1) Účtovná závierka, záverečný účet a výročná správa mesta Šamorín a mestom riadených rozpočtových organizácií za rok 2020
2) Dotácie
3) Majetkoprávne záležitosti nehnuteľností 
4) Rôzne   


K bodu 1) 

[bookmark: _Hlk874145]Prítomní členovia komisie prediskutovali predloženú Účtovnú závierku, záverečný účet a výročnú správu mesta Šamorín a mestom riadených rozpočtových organizácií za rok 2020.
Komisia jednohlasne odporučila prerokovanú Účtovnú závierku, záverečný účet a výročnú správu mesta Šamorín a mestom riadených rozpočtových organizácií za rok 2020 na schválenie MsZ.

K bodu 2)

Prítomní členovia komisie prediskutovali predložené výsledky jednotlivých dotačných systémov mesta, ktoré nepresiahli finančný limit podľa schváleného rozpočtu mesta. Komisia jednohlasne odporučila na schválenie MsZ.

K bodu 3)

Vedúci odboru výstavby, investičnej činnosti a rozvoja mesta predložil prítomným nasledovné podania týkajúce sa  majetkoprávneho vysporiadania:

Žiadosti o kúpu pozemkov pod garážami.
Komisia po posúdení odporučila zámer na odpredaj žiadaných pozemkov minimálne za cenu určenú cenovou mapou mesta. (za: 5, proti: 0, zdržal sa: 0)

BV BAU s.r.o. - Žiadosť na prenájom nehnuteľnosti z časti pozemku registra „C“ par. č. 2593/1 o celkovej výmere 4.300 m2 vedenej na LV č. 870 po vyhotovení geometrického plánu o výmere 176 m2 za cenu určenú VZN 3/2015 prílohou č. 1. (za: 4, proti: 0, zdržal sa: 1)
BV BAU s.r.o. - Žiadosť – Zmluva o budúcej kúpnej zmluve na úpravu podmienok prevodu vlastníckeho práva k parkovacím státiam v počte 8 na časti pozemku registra „C“ parc. č. 2593/1 vedenej na LV č.870 vo vlastníctve BV BAU s.r.o.. (za: 4, proti: 0, zdržal sa: 1)

Západoslovenská distribučná, a.s. – Žiadosť o predbežný súhlas na odkúpenie pozemku v k.ú. Šamorín, parc. č. „C“ 2392/10 z dôvodu vybudovania distribučnej transformačnej stanice.
Komisia jednohlasne odporučila na schválenie MsZ minimálne za cenu určenú cenovou mapou mesta.

Rudolf D. – Žiadosť o schválenie Zmluvy o zriadení vecného bremena k účelu realizácie projektu – káblové vedenie, trafostanica, prekládka.
Komisia jednohlasne odporučila na schválenie MsZ.


[bookmark: _Hlk74743365]K bodu 4)
Nakoľko neboli predložené ďalšie materiály na prerokovanie, predseda poďakoval prítomným za účasť a rokovanie ukončil.


								
								Ing. Imrich Tóth, predseda
Zapísal: Ing. Tomáš Szerda									

